પાછલા વર્ષે ચીનમાં સોનાની કુલ વાર્ષિક ખપત 832.18 ટન અને પ્રથમ છ માસિક ગાળામાં 460 ટન સોનાની ખપત થઈ હતી. નિષ્ણાતો દ્વારા આપવામાં આવેલી માહિતી પ્રમણે ચીન સોનાની વૈશ્વિક કિંમતોમાં ઘટાડો થયો હોવાથી તેનો ફાયદો ઉઠાવી રહ્યું છે અને ભવિષ્યની જરૃરિયાતને ધ્યાનમાં રાખીને હાલ સોનાની ખરીદી વધારી રહ્યું છે. વર્લ્ડ ગોલ્ડ કાઉન્સિલના મત પ્રમાણે ચીનમાં આ વર્ષે સોનાનો વાર્ષિક વપરાશ 1,000 ટનની સપાટી વટાવી શકે છે અને તે ભારતનું સૌથી વધુ સોનાની વપરાશનું બિરુદ છીનવી શકે છે.